હાલની રાજકીય હિલચાલ પરથી એવું લાગી રહ્યું છે કે બિહારમાં મહાગઠબંધનને જે રીતે સફળતા મળી હતી.તેવી ફોર્મ્યુલાનું જ યુપીમાં પુનરાવર્તન કરવામાં આવે તેવી તૈયારી ચાલી રહી છે. જો આવુ શક્ય બને તો ભાજપ વિરોધી દળ એક મજબૂત ગઠબંધન ઊભું કરવામાં સફળ થઈ શકે છે. અને આગામી ચૂંટણીમાં તેની અસર પડી શકે તેમ છે. કોંગ્રેસ પાસે કેટલાંક દલિત વોટ અને કેટલાક અગડોના મત છે. તેમાં બિન જાટ દલિત જાતિઓ અને કેટલાક અગડા આવે છે. નીતીશકુમાર પાસે અતિ પછાત વર્ગના લોકોને રિઝવવાની તાકાત છે. તો મુલાયમ સિંહ પાસે યાદવ અને મુસ્લિમ મતદારોની તાકાત છે. ત્યારે અજિતસિંહ તેમાં જાટોના કેટલાક મત ઉમેરી શકે તેમ છે. જે અનેક સીટ પર વિજય માટે નિર્ણાયક સાબિત થઈ શકે તેમ છે.